**CSENGŐD KÖZSÉG POLGÁRMESTERE**

### 

### ELŐTERJESZTÉS

(a Képviselő-testület 2019. április 16-ai ülésére)

**TÁRGY:** **József Attila utca útszakaszának felújítására vonatkozó beszerzési eljárásban döntéshozatal**

Csengőd Község Önkormányzata (továbbiakban: Önkormányzat) pályázatot nyújtott be a Magyarország 2018. évi központi költségvetéséről szóló 2017. évi C. törvény 3. mellékletének II. 2. a), b) és c) pontjában szabályozott Önkormányzati feladatellátást szolgáló fejlesztések támogatása jogcímre.

A BMÖFT/7- 2/2018. számú támogatói okirat alapján az Önkormányzat 15 000 000.- ft vissza nem térítendő támogatásban részesült az József Attila utca (Csengőd 576. hrsz) szilárd burkolatának felújítására, valamint az utcákban található aknafedelek, víznyelőrács szintre emelésére.

Az Önkormányzat az 51/2017. (V.02.) Kt. határozattal 2 647 059.- Ft önerő biztosításáról döntött.

A beruházás értéke nem éri el a közbeszerzési értékhatárt. Erre tekintettel a Beszerzések Lebonyolításának Szabályzatában foglaltak alapján három árajánlat beszerzésére került sor.

Ajánlatok értékelésének szempontjánál „Legalacsonyabb összegű ellenszolgáltatás**”** került meghatározásra.

Az utca felújítására vonatkozó beszerzésre három ajánlat érkezett határidőben.

|  |  |  |  |
| --- | --- | --- | --- |
|  | **ALISCA BAU Építőipari Zrt.** | **KÉSZ Kft.** | **SOLTÚT" Kft.** |
| **Székhely:** | 7140 Bátaszék, Bonyhádi utca 30. | 7140 Bátaszék, Bonyhádi utca 28. | 6320 Solt, Kecskeméti út 34. |
| **Beérkezésének napja** | 2019.04.10. | 2019.04.09. | 2019.04.08. |
|  | **Érvényes** | **Érvényes** | **Érvényes** |
| **Bruttó árajánlat** | **19 862 698.-** | **20 402 550.-** | **17 635 322.-** |

A Soltút Kft. tette a legalacsonyabb összegű ellenszolgáltatást tartalmazó árajánlatot.

A fentiek alapján javaslom, hogy a Képviselő-testület a határozat-javaslatban foglaltak szerint döntsön.

**C s e n g ő d, 2019. április 12.**

**Lajter Ferenc s.k.**

polgármester

**H A T Á R O Z A T- J A V A S L A T**

Csengőd Község Önkormányzatának Képviselő-testülete

#### a Csengőd, József Attila utca (Csengőd 576.) aszfaltburkolat felújítására és az utcában található aknafedelek, víznyelőrácsok szintre emelésére a SOLTÚT Útépítő, Fenntartó és Kereskedelmi Korlátolt Felelősségű Társasággal (6230 Solt, Kecskemét út 34., adószáma: 10642166-2-03, képviseli: Rencsár Kálmán ügyvezető) köt szerződést.

#### felhatalmazza a Polgármestert az 1. pont szerinti szerződések aláírására, valamint a szerződésszerű teljesítés esetén a teljesítés igazolására.

**Felelős:** polgármester

**Határidő:** azonnal